《宿永安方丈书呈东山禅师》
宋代·杨蟠

千年道在高僧传，未论诗人更有评。
曾著文章原大道，独推性命济群生。
白云已锁山间寺，流水空传世上名。
林远不闻钟磬作，五更幽鸟转春声。

作者简介：章安人，字公济。仁宗庆历六年进士。为密、和二州推官。诗为欧阳修所称。苏轼知杭州，蟠通判州事，与轼唱酬甚多。历知寿州卒。平生为诗数千篇，号《章安集》。